The X-Files
Popularitatea serialului a atins apogeul la finele anilor 1990 ducând la apariția unor filme pentru marele ecran în anul 1998 și în 2008. În ultimele două sezoane, Gillian Anderson a devenit protagonista principală, Duchovny apărând foarte rar. Au fost introduse alte două personaje: agenții FBI John Dogget (Robert Patrick) și Monica Reyes (Annabeth Gish). La vremea difuzării ultimului episod, Dosarele X era cel mai longeviv serial science-fiction din istoria televiziunii americane, titlu pe care l-a pierdut ulterior în favoarea serialului Stargate SG-1. În anul 2007, revista Time l-a inclus în lista "Celor mai bune 100 de seriale din istoria televiziunii".